# Μπρουνέι

| Σουλτανάτο του Μπρουνέι
 *Negara Brunei Darussalam* بروني دارالسلام |
| --- |
|

|  |  |
| --- | --- |
|  Σημαία |  Εθνόσημο |

 |
| **Εθνικός ύμνος:** Allah Peliharakan Sultan |
|  |
| Τοποθεσία της χώρας στον κόσμοΗ θέση του Μπρουνέι (σκούρο πράσινο) |
| Πρωτεύουσακαι μεγαλύτερη πόλη | Μπαντάρ Σερί Μπεγκαβάν ﻿ / ﻿ |
| Επίσημες γλώσσες | Μαλαϊκά |
| Πολίτευμα | Απόλυτη Μοναρχία |
|  |
| Σουλτάνος και Πρωθυπουργός
Διάδοχος Πρίγκιπας και Ανώτερος Υπουργός |  Χασανάλ Μπολκιάχ Αλ-Μουχταντί Μπιλά |
| Ανεξαρτησία Από το Ην. Βασίλειο Ισχύον Σύνταγμα |  1 Ιανουαρίου 1984 29 Σεπτεμβρίου 1959α |
| Έκταση • Σύνολο  • % Νερό  • Σύνορα Ακτογραμμή |  5.765 km2 (171η) 8,6 381 km 161 km |
| Πληθυσμός  • Εκτίμηση 2025  • Απογραφή 2011  • Πυκνότητα |  458.600 (176η) 393.162  79,5 κατ./km2 (135η) |
| ΑΕΠ (ΙΑΔ)  • Ολικό (2024)  • Κατά κεφαλή |  41,648 δισ. $  91.695 $  |
| ΑΕΠ (ονομαστικό)  • Ολικό (2024)  • Κατά κεφαλή |  15,463 δισ. $  34.044 $  |
| ΔΑΑ (2023) |  0,837 (60η) – πολύ υψηλός |
| Νόμισμα | Δολάριο Μπρουνέι (BND) |
| Ζώνη ώρας | (UTC +8) |
| ISO 3166-1 | BN |
| Internet TLD | .bn |
| Οδηγούν στα | αριστερά |
| Κωδικός κλήσης | +673 |
| α Ορισμένες διατάξεις ανεστάλησαν με βάση την Κατάσταση Εκτάκτου Ανάγκης από τον Δεκέμβριο του 1962 και άλλες από την ανεξαρτησία την 1η Ιανουαρίου του 1984. |

Το **Σουλτανάτο του Μπρουνέι** (μαλαϊκά: *Negara Brunei Darussalam*‎‎) είναι μια χώρα στη Νοτιοανατολική Ασία στο νησί Βόρνεο με πληθυσμό 458.600 κατοίκους, σύμφωνα με επίσημη εκτίμηση για το 2025, και έκταση 5.765 τ.χλμ.. Βρέχεται από τη Νότια Κινεζική θάλασσα ενώ χερσαία σύνορα έχει μόνο με τη Μαλαισία. Είναι πλούσιο σε κοιτάσματα πετρελαίου και φυσικού αερίου. Αρχηγός Κράτους είναι ο Σουλτάνος Χασανάλ Μπολκιάχ.

## Διακυβέρνηση

Το πολίτευμα είναι Συνταγματικό Σουλτανάτο. Αρχηγός Κράτους είναι ο Σουλτάνος Χασανάλ Μπολκιάχ. Η εθνική εορτή είναι στις 23 Φεβρουαρίου (του 1984). Η 1η Ιανουαρίου του 1984 ήταν η ημέρα της ανεξαρτησίας από το Ηνωμένο Βασίλειο, ενώ η 23η Φεβρουαρίου εορτάζεται ως ημέρα ανεξαρτησίας από τη βρετανική κηδεμονία.

## Διοικητική διαίρεση

Το κρατίδιο διαιρείται σε 4 δήμους (*daerah-daerah*, ενικός - *daerah*): Μπελάιτ (Belait), Μπρουνέι-Μουάρα (Brunei-Muara), Τεμπουρόνγκ (Temburong) και Τουτόνγκ (Tutong).

## Δημογραφία

Η ανάπτυξη του πληθυσμού (1961-2003) από στοιχεία του FAOSTAT
Ο πληθυσμός της χώρας είναι 458.600 κάτοικοι, σύμφωνα με επίσημη εκτίμηση για το 2025. Ο ρυθμός αύξησης του πληθυσμού είναι 1,51% (εκτίμηση 2020). Ρυθμός γεννήσεων 16,5 γεννήσεις/1000 πληθυσμού και θανάτου 3,8 θάνατοι/1000 πληθυσμού (εκτίμηση 2020). Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2023 του Τμήματος Οικονομικών και Κοινωνικών Θεμάτων των Ηνωμένων Εθνών, ήταν 75,3 έτη (73,3 έτη για τους άνδρες και 77,6 έτη για τις γυναίκες) ενώ η διάμεση ηλικία ήταν τα 31,8 έτη.

## Οικονομία

Το ΑΕΠ της χώρας είναι 14,695 δισ. $ (104η στον κόσμο, σε ονομαστικές τιμές, εκτίμηση 2009). Το κατά κεφαλήν ΑΕΠ είναι 36.681 $.

## Μεταφορές

Η οδήγηση γίνεται στα αριστερά.

## Θρησκεία

Το 2011, το Μπρουνέι είχε πληθυσμό 422.700 κατοίκων, συμπεριλαμβανομένων των προσωρινών κατοίκων. Από αυτούς, το 83% είναι Μουσουλμάνοι, το 7% είναι Βουδιστές, και λιγότερο από 4% αντιπροσωπεύουν άλλες θρησκείες, ενώ το υπόλοιπο δεν δήλωσε κάποια θρησκεία. Επίσημα εγγεγραμμένα στη χώρα υπάρχουν 110 τζαμιά και αίθουσες προσευχής, έξι Χριστιανικές εκκλησίες, τρεις Κινεζικοί ναοί και ένας Ινδουιστικός ναός.

### Θρησκευτικές ελευθερίες

Οι θρησκευτικές ελευθερίες στο Μπρουνέι είναι περιορισμένες. Το 2015 η χώρα κηρύχτηκε ισλαμικό κράτος. Ο προσηλυτισμός εκτός του επίσημα επικυρωμένου κλάδου του Ισλάμ δεν επιτρέπεται. Δεν υπάρχουν ιεραπόστολοι οι οποίοι αναφέρονται να δουλεύουν στη χώρα. Επίσης, ο εορτασμός των Χριστουγέννων απειλείται με φυλάκιση πέντε ετών.

## Παραπομπές

## Εξωτερικοί σύνδεσμοι